Sapi ana kang diternak ing "padang rumput" lan diumbar urip bébas. Modél raja-kaya kang kaya ngéné iki kaya ta ing laladan Sumba-Sumbawa lan ing Éropa kang akèh "padang rumput". Saliyané cara kang kaya mangkono ana uga sapi kang diternak kanthi cara dikandhang. Dadi sapi-sapi mau urip ing kandhang sapi. Sanajan uripé ing kandhang, nanging sapi-sapi mau kanthi rutin dipakani lan dirumat. Kandhang sapi kudu diresiki sawayah-wayah supaya sapi ora kena lelara, saliyané iku sapi kudu dibedhiangi. Sapi dibedhiangi kanthi cara diobongaké dami (wit pari) yèn wayah bengi.